Nacia Kongreso de Brazilo

La Nacia Kongreso (portugale Congresso Nacional) estas la parlamento, do la leĝdona institucio, de la federacia registaro de Brazilo. Kontraste la la subŝtataj leĝdonaj asembleoj kaj la municipaj parlamentaj ĉambroj, la Kongreso estas duĉambra, formita de la Federacia Senato (portugale Senado Federal, la supera ĉambro) kaj la Ĉambro de deputitoj (portugale Câmara dos Deputados, la malsupra ĉambro). La Kongreso kunvenas ĉiujare en Braziljo de la 2-a de februaro ĝis la 27-a de julio kaj de la 1-a de aŭgusto ĝis la 22-a de decembro. Laŭ la stato de 2016 la parlamento konsistas el sume 594 membroj: 81 senatanoj kaj 513 deputitoj. En la supraj skemoj, koloroj bildigas la diversajn politikajn partiojn. Laŭ la nombroj de parlamentanoj aparte grandaj partioj estas helblue la Progresista Partio, grize la Brazila Laborista Partio, helviole la Partio por la Respubliko, flave la Partio de la Brazila Demokrata Movado, malhelruĝe la Partio de la Laboristoj, mezblue la Brazila Respublika Partio, oranĝkolore la Brazila Socialista Partio kaj malhelblue la Partio por la Brazila Social-Demokratio. Vidu ankaŭ Brazila Senato Ĉambro de Deputitoj (Brazilo) Brazila Konstitucio de 1988 Eksteraj ligiloj Retpaĝaro de la brazila senato portugale Retpaĝaro de la ĉambro de deputitoj de Brazilo portugale